IVL ปิดดีลควัก 3 พันลบ. ซื้อ “NN” ขยายตลาดบรรจุภัณฑ์เวียดนาม
IVL ปิดดีลควัก 3 พันลบ. ซื้อกิจการ Ngoc Nghia Industry - Service -Trading Joint Stock Company หรือ NN  ขยายตลาดบรรจุภัณฑ์ในประเทศเวียดนาม
IVL ปิดดีลควัก 3 พันลบ. ซื้อกิจการ Ngoc Nghia Industry - Service -Trading Joint Stock Company หรือ NN  ขยายตลาดบรรจุภัณฑ์เวียดนาม
22 เม.ย. 2565

บริษัท อินโดรามา เวนเจอร์ส จำกัด (มหาชน) หรือ IVL เปิดเผยว่า ตามที่บริษัท ได้มีการเปิดเผยสารสนเทศ เมื่อวันที่ 10 มกราคม 2565 เกี่ยวกับการเข้าซื้อหุ้นทั้งหมดที่มีความเป็นไปได้ของบริษัท Ngoc Nghia Industry – Service -Trading Joint Stock Company (NN) ซึ่งบริษัท NN เป็นบริษัทที่จดทะเบียนอยู่ในตลาด Unlisted Public Company Market (UPCoM) ซึ่งเป็นตลาดหลักทรัพย์ย่อยสำหรับหลักทรัพย์ที่ยังไม่ได้มีการจดทะเบียนในตลาดหลักทรัพย์หลัก และอยู่ภายใต้ตลาดหลักทรัพย์ฮานอย (HNX) นั้น
โดย IVL แจ้งว่า บริษัท Indorama Ventures Netherlands B.V. ซึ่งเป็นบริษัทย่อยของ IVL ได้ดำเนินการเข้าซื้อหุ้นในบริษัท NN จำนวน 79,788,504 หุ้น หรือคิดเป็น 97.8% จากผู้ถือหุ้นเดิมในราคา 26,219 ดองเวียดนามต่อหุ้น ซึ่งคิดเป็นจำนวนเงินรวมทั้งสิ้น 2,091,974,786,376 ดองเวียดนาม หรือเทียบเท่าโดยประมาณ 3,096.12 ล้านบาท
ทั้งนี้ การเข้าซื้อกิจการดังกล่าวได้ดำเนินการตามขั้นตอนเสร็จสิ้นแล้ว และบริษัทได้เข้าควบคุมดูแลกิจการทั้งหมดเป็นที่เรียบร้อยแล้ว โดยมีผลตั้งแต่วันที่ 21 เมษายน 2565 เป็นต้นไป